EkBass/fiwiki-20250220-pages-articles huggingface dataset:
Olavi Lindén

Erkki Olavi Lindén (s. 6. joulukuuta 1946 Tammisaari) on palkittu suomalainen teollinen muotoilija. ==Henkilöhistoria== Olavi Lindén syntyi yrittäjä, sorvaaja Erkki Lindénin ja Inkeri Aallon perheeseen. Hänen puolisonsa on tekstiiliopettaja Eivor Öhman. Lindén tuli ylioppilaaksi 1965 ja valmistui insinööriksi 1970. Hän toimi pitkään Fiskarsin palveluksessa, tuotantopäällikkönä 1970–1972, tuotekehittäjänä ja laatupäällikkönä 1972–1987 sekä tuotekehityspäällikkönä ja muotoilijana vuodesta 1987. Fiskarsin työurallaan, joka kesti vuoteen 2009, Lindén suunnitteli muun muassa useita kymmeniä työkaluja rikkaruohonpoistajasta retkikirveeseen ja oksasaksiin. Hänet tunnetaan myös Olof Bäckströmin alkujaan suunnittelemien Fiskarsin oranssikahvaisten saksien toisena suunnittelijana.Olavi Lindén. HS, 13.3.2012. (Viitattu 5.3.2018) Jäätyään eläkkeelle Lindén on paneutunut jousisoittimien suunnitteluun.Saksimuotoilija luo nyt soittimia. Uutta syntyy, kun rakennetaan ilmapiiri, jossa uskalletaan kokeilla, Olavi Lindén uskoo. HS, 13,3,2012. (Viitattu 5.3.2018) ==Palkinnot ja huomionosoitukset== * Pro Finnish Design -palkinto, 1997 * Muotoilun valtionpalkinto, 2002Suomen silta * Vuoden teollinen muotoilija -palkinto, 2005 * Kaj Franck -muotoilupalkinto, 2006 * Aller Median Muoto2012 -elämäntyöpalkinto, 2012Muoto2012 palkitsi suomalaista huippumuotoilua. (Viitattu 5.3.2018) * Aalto-yliopiston kunniatohtori, 2012Aalto-yliopiston taiteiden ja suunnittelun korkeakoulu promovoi kahdeksan kunniatohtoria. Aalto-yliopisto, 25.20.2012. (Viitattu 5.3.2018) * Asko Avonius -palkinto (20 000 euroa), 2022 == Lähteet == ==Aiheesta muualla== * Tätä et tiennyt Fiskarsin klassikkosaksista: Koneenkäyttäjä kokeili oranssia jämäväriä sattumalta – äänestys oli muuttaa kaiken. Helsingin Uutiset, 27.11.2017. (Viitattu 5.3.2018) * Olavi Lindén, mies, joka keksi kirveen uudelleen. Yle, 5.1.2013 * Hyvät työkalut ja soittimet syntyvät sattumien kautta. Länsiväylä, 17.3.2011. (Viitattu 5.3.2018) Luokka: Suomalaiset muotoilijat Luokka: Suomalaiset insinöörit Luokka:Vuonna 1946 syntyneet Luokka:Elävät henkilöt
Jade (yhtye)

Jade on yhdysvaltalainen hip hop soul -yhtye, joka oli alun perin toiminnassa vuosina 1991–1997, mutta joka on jälleen ollut toiminnassa vuodesta 2014 alkaen. Yhtye koostui alun perin Tonya Kellystä, Joi Marshallista ja Di Reedistä. Lyhyen mutta menestyksekkään uransa aikana Jade on julkaissut kaksi studioalbumia, yhden livealbumin sekä useita R&B-singlej;ä. ==Diskografia== ===Studioalbumit=== *Jade to the Max (1992) *Mind, Body & Song (1994) ===Livealbumit=== *BET’s Listening Party (1993) ==Lähteet== Luokka:New jack swing -yhtyeet Luokka:Yhdysvaltalaiset hip hop -yhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet Luokka:Yhdysvaltalaiset tyttöbändit
Kaavin majakka

Kaavin majakka () sijaitsee Virossa Saarenmaalla Sõrvenniemellä Kaavin kylässä. Se on rakennettu vuonna 1954 ja maalattu ruskea-valkoraidalliseksi. == Historia == Majakka on rakennettu betonista. Se on maalattu punaruskeaksi sekä ylhäältä että alhaalta, ja keskellä on valkoinen raita. Majakka sijaitsee noin 300 metriä rannasta. Rakentamisen jälkeen majakan ympärillä oleva metsä on kasvanut, mikä on vaikeuttanut majakan näkymistä mereltä päin. Tilalle onkin suunniteltu uutta majakkaa, joka olisi lähempänä merta. == Lähteet == == Aiheesta muualla == *Saaremaa - tuletornid kutsuvad Luokka:Saarenmaan maakunnan majakat
Imatsaliili

Imatsaliili eli enilkonatsoli (C14H14N2Cl2O) on imidatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina. Lisäksi sitä käytetään eläinlääketieteessä sieni-infektioiden hoitoon. == Ominaisuudet == Imatsaliili on huoneenlämpötilassa kellertävänruskeaa hieman öljymäistä kiinteää ainetta. Yhdiste liukenee vain vähäisessä määrin veteen ja hyvin muun muassa metanoliin ja tolueeniin. Imatsaliili tehoaa useisiin sienipatogeeneihin. Imatsaliili ärsyttää silmiä ja voi olla maksatoksista. Antifungaaliset ominaisuudet perustuva sienien tarvitsemien sterolien biosynteesin estoon. == Valmistus ja käyttö == Imatsaliilin valmistuksen ensimmäisessä vaiheessa 2,4-diklooriasetofenoni bromataan. Muodostuva yhdiste reagoi natriumborohydridin kanssa muodostaen epoksidin. Seuraavassa vaiheessa yhdisteen epoksidiryhmä reagoi imidatsolin kanssa. Imatsaliilin synteesin viimeinen vaihe on reaktio allyylikloridin kanssa. Imatsaliilia käytetään fungisidina muun muassa peruna-, hedelmä-, vihannes- ja koristekasviviljelmillä. Sitrushedelmät ja banaanit voidaan käsitellä aineella sadonkorjuun jälkeen estämään kuljetuksenaikaista homehtumista. Imatsaliili on hyväksytty käytettäväksi muun muassa Euroopan unionin alueella. Eläinlääketieteessä imatsaliilia voidaan käyttää muun muassa koirien, hevosten, kissojen ja karjan sieni-infektioiden hoitoon. == Lähteet == == Aiheesta muualla == *Human Metabolome Database (HMDB): Enilconazole *Toxin and Toxin Target Database (T3DB): Enilconazole *Kyoto Encyclopedia of Genes and Genomes (KEGG): Enilconazole *ChemBlink: Imazalil Luokka:Sienentorjuntamyrkyt
Matteo Salvini

Matteo Salvini (s. 9. maaliskuuta 1973 Milano) on italialainen poliitikko. Salvini on oikeistopuolue Pohjoisen liiton (vaaleissa 2018 nimellä Lega) johtaja vuodesta 2013. Hän on toiminut Italian sisäministerinä ja varapääministerinä 2018–2019 sekä infrastruktuuri- ja liikenneministerinä vuodesta 2022 alkaen ja myös varapääministeri. Salvini oli Euroopan parlamentin jäsen vuosina 2004–2018. Euroopan parlamentissa Salvini kokosi ryhmän, josta tuli Identiteetti ja demokratia. ==Ura== Salvini oli 20-vuotias, kun hänet valittiin vuonna 1993 Milanon kaupunginvaltuustoon. Salvini valittiin vuonna 2004 Euroopan parlamenttiin Pohjois-Italian itsenäisyyttä ajavan Pohjoisen liiton edustajana. Salvini nousi puolueen johtoon vuonna 2013, kun sen kannatus mielipidekyselyissä oli nelisen prosenttia. Salvini käänsi puolueen suunnan Italian-vastaisesta EU-vastaiseksi ja maahanmuuton vastaiseksi. Hän pudotti puolueensa nimestä sanan “pohjoinen” ja teki siitä maanlaajuisen puolueen. Salvinin Lega sai vuoden 2018 Italian parlamenttivaaleissa 17 prosentin kannatuksen, ja Salvinista tuli uuden hallituksen sisäministeri. Salvini pyrki vuonna 2019 sisäministerinä pysäyttämään afrikkalaisten siirtolaisten tulon Italiaan Välimeren yli ja sai toimistaan syytteen. Hänelle vaaditaan kuuden vuoden vankeusrangaistusta. Tuomio annetaan lokakuussa 2024.Elie Aaltonen, Italian varapääministerille vaaditaan kuuden vuoden vankeusrangaistusta Yle.fi, uutiset 14.9.2024, viitattu 14.9.2024 Hän on sanonut haluavansa muuttaa EU:n talouspolitiikan suuntaa ja lopettaa puheet tiiviimmästä unionista. La Lega -puolue lähti hallituksesta elokuussa 2019, ja Salvinin tilalle Italian sisäministeriksi tuli syyskuussa 2019 poliittisesti sitoutumaton virkamies Luciana Lamorgese. Salvini halusi tiivistää Euroopan kansallismielisten puolueiden yhteistyötä ja muodosti Euroopan parlamenttiin kansallismielisten ja nykymuotoista EU:ta arvostelevien puolueiden yhteistä ryhmää. Salvinin kokoama uusi blokki sai nimekseen European Alliance of Peoples and Nations (EAPN). Europarlamenttivaalien 2019 jälkeen blokki järjestäytyi ryhmäksi Identiteetti ja demokratia. Salvini on vuonna 2022 aloittaneen Giorgia Melonin hallituksen infrastruktuuri- ja liikenneministeri ja varapääministeri. ==Yksityiselämä== Salvini oli vuosina 2003–2010 naimisissa eteläitalialaisen Fabrizia Ieluzzin kanssa. ==Lähteet== == Aiheesta muualla == * Luokka:Vuonna 1973 syntyneet Luokka:Italian ministerit Luokka:Elävät henkilöt Luokka:Italialaiset europarlamentaarikot
Karsikas

Karsikas on seuraavien suomalaisten henkilöiden sukunimi: * Auvo Karsikas (s. 1938), filosofian maisteri, kasvatustieteen lisensiaatti, rehtori ja runoilija * Leevi Karsikas (1933–2016), eräkirjailija * Leo Karsikas (s. 1954), kuvanveistäjä ja taidemaalari * Teuvo Karsikas (1930–2003), opettaja ja radiokuunnelmien kirjoittaja.
Cláudia Pascoal

Cláudia Rafaela Teixeira Pascoal (s. 12. lokakuuta 1994 Gondomar, Portugali) on portugalilainen laulaja. Hän edusti Portugalia kappaleella "O jardim" vuoden 2018 Eurovision laulukilpailussa, Lissabonissa. Pascoal pääsi isäntämaan edustajana suoraan kilpailun finaaliin, jossa sijoittui 26. ja viimeiselle sijalle. Pascoal osallistuu Portugalin karsintana Eurovision laulukilpailuun 2023 toimivaan Festival da Canção 2023 -laulukilpailuun kappaleella "Nasci Maria". == Lähteet == Luokka:Portugalilaiset laulajat Luokka:Portugalin euroviisuedustajat Luokka:Vuoden 2018 euroviisuedustajat Luokka:Vuonna 1994 syntyneet Luokka:Elävät henkilöt
O jardim

O jardim on portugalilaisen laulajan Cláudia Pascoalin esittämä kappale, jolla hän edusti Portugalia vuoden 2018 Eurovision laulukilpailussa. Kappale pääsi suoraan kilpailun finaaliin, koska Portugali oli voittanut edellisen vuoden kilpailun. Finaalissa kappale sijoittui viimeiseksi 39 pisteellä. == Lähteet == Luokka:Portugalin euroviisuedustuskappaleet Luokka:Vuoden 2018 euroviisuedustuskappaleet
Cameron Troy Duncan

Cameron Troy Duncan (20. huhtikuuta 1986 – 12. marraskuuta 2003) oli uusiseelantilainen käsikirjoittaja ja ohjaaja. Duncan teki lukuisia kotivideoita, mutta vain kaksi lyhytelokuvaa: DFK6498 ja Strike Zone sekä muutaman mainosvideon ennen kuolemaansa vain 17-vuotiaana osteosarkoomaan. Cameronin kuoleman jälkeen omistus hänen muistolleen julkaistiin Taru Sormusten Herrasta: Kuninkaan Paluu -elokuvan laajennetun erikoisversion lisämateriaalien mukana (osa 6). == Lähteet == Luokka:Uusiseelantilaiset elokuvakäsikirjoittajat Luokka:Vuonna 1986 syntyneet Luokka:Vuonna 2003 kuolleet
Jason Belmonte

Jason Belmonte (s. 29. heinäkuuta 1983) on australialainen ammattikeilaaja. Hän on tullut kuuluisaksi etenkin kahden käden heittotyylistään ja on Osku Palermaan kanssa ensimmäisiä ammattilaisia tällä pelitavalla. Hänet on valittu neljästi PBA:n vuoden pelaajaksi, joista kolme perättäisinä vuosina. Vuoteen 2018 mennessä hän on tienannut 1,1 miljoonaa dollaria ja 21 300 -sarjaa, joista yksi televisioitiin PBA:n 20. TV-300 -sarjana. Tuolla suorituksella hän lunasti itselleen 10 000 Yhdysvaltain dollarin bonuksen. Belmonte syntyi Orangen kaupungissa, New South Walesissa, Australiassa. Keilauksen hän aloitti jo kaksivuotiaana vanhempiensa keilahallissa, joka on edelleenkin hänen kotihallinsa. == PBA-ura == Ammattilaisuran hän aloitti 2008 siirtyessään Pohjois-Amerikassa pelattavalle PBA-kiertueelle. Tuolloin poikkeavan pelitapansa lisäksi hän keräsi huomiota pallonsa teholla, sillä pyörinnän ja vauhdin määrä oli huomattavan suuri muihin nähden. Hänet valittiinkin vuoden tulokkaaksi 2008–2009. Belmonte on saavuttanut 17 PBA-turnausvoittoa, joista 9 major-tasoisia. Hänet on valittu vuoden pelaajaksi vuosina 2013–2015 ja 2017. Hän on ensimmäinen pelaaja, joka on voittanut vuoden aikana kolme Major-tason PBA-turnauksia. Hän on 47. PBA-kiertueella miljoonatulot tienannut pelaaja ja teki tämän vielä ennätyksellisillä 131 pelatulla turnauksella, edeltävä ennätys oli Wes Malottin 180 turnausta. Belmonte on pelannut myös useamman vuoden PBA-seura L.A.X.:n riveissä. == Belmo-brändi == Jason on STORM- pallovalmistajan tallipelaaja. Hän on ollut kehittämässä kahta BELMO-brändiä kantavaa palloa Timeless ja Drive. Keilakenkävalmistaja Dexter on valmistanut hänelle useammat signatuurikengät. 2017 Wanna play studios Ltd. julkaisi androidille mobiilipelin Bowling by Jason Belmonte. Hänellä on myös oma franchise-myynti. == Lähteet == *Belmonten PBA-pelaajaesittely *Jason Belmonten kotisivut Luokka:Australialaiset keilaajat Luokka:Vuonna 1983 syntyneet Luokka:Elävät henkilöt
Béthencourtin Pietari

Béthencourtin Pietari ( 21. maaliskuuta 1626, Vilaflor, Tenerife – 25. huhtikuuta 1667, Antigua Guatemala, Guatemala) oli Espanjan lähetyssaarnaaja Guatemalassa ja pyhimys katolisesta kirkosta.San Pedro de San José de Betancourt. Sitio web de las Siervas de los Corazones Traspasados de Jesús y María. == Lähteet == Luokka:Vuonna 1626 syntyneet Luokka:Vuonna 1667 kuolleet Luokka:Lähetyssaarnaajat Luokka:Espanjalaiset pyhimykset Luokka:Teneriffa
Anchietan Joosef

Anchietan Joosef (, 19. maaliskuuta 1534 San Cristóbal de La Laguna, Teneriffa – 9. kesäkuuta 1597 Anchieta, Brasilia) oli Espanjan lähetyssaarnaaja Brasiliassa ja pyhimys katolisesta kirkosta.San José de Anchieta == Lähteet == Luokka:Vuonna 1534 syntyneet Luokka:Vuonna 1597 kuolleet Luokka:Lähetyssaarnaajat Luokka:Espanjalaiset pyhimykset Luokka:Teneriffa
H. P. Lovecraft – Historiallinen seura

H. P. Lovecraft – Historiallinen seura ry. on kesällä 2010 perustettu kauhu-, scifi- ja fantasiakirjailija H. P. Lovecraftin muistolle omistettu seura. Seuran tarkoituksena on ylläpitää ja edistää kiinnostusta kauhukirjallisuuteen, tukea jäsentensä kirjallisia harrastuksia, luoda uusia lukuja Cthulhu-myytokseen, jakaa tietoa H. P. Lovecraftista ja tuottaa mahdollisuuksien mukaan myös muita lovecraftiaanisia aktiviteetteja. Seuran näkyvimpään toimintaan kuuluu jäsenlehden julkaiseminen. Pääasiallinen painopiste on H. P. Lovecraftin laajassa sekä moniulotteisessa kirjallisessa perinnössä, mutta se ei sulje pois myöskään muita kauhun muotoja tai aihepiirin avaraa käsittelyä. Jäsenlehden ensimmäinen numero julkaistiin vuonna 2011 nimellä Nyarlathotep, minkä jälkeen nimi muutettiin muotoon Kuiskaus pimeässä. Lehti ilmestyy pari kertaa vuodessa ja sisältyy jäsenmaksuun. Irto- ja/tai jälkinumeroita on saatavilla seuran sivuilla, hyvin varustetuissa kivijalkakaupoissa sekä aihepiiriä sivuavilla festareilla ja coneissa. Seuran muuhun toimintaan kuuluu paikallisosastojen järjestämät lukupiirit, elokuvaillat ja roolipelipäivät (mm. Arkham Horror, Call of Cthulhu) sekä aktiivinen osallistuminen seuran omalle keskustelufoorumille. HPLHS aloitti kesäkuussa 2012 yhteistyön arvostetun amerikkalaisen sisarseuransa, The H. P. Lovecraft Historical Societyn (HPLHS) kanssa. Luokka:Suomalaiset kirjallisuusseurat
Sofia Open

Sofia Open on helmikuussa Sofiassa, Bulgariassa järjestettävä miesten tennisturnaus. Turnaus järjestettiin ensimmäisen kerran vuonna 2016. Turnaus pelataan Arena Armeecissa ja se kuuluu ATP World Tour 250 -sarjaan. == Tulokset == === Kaksinpeli === Vuosi Voittaja Loppuotteluvastustaja Tulos 2016 Roberto Bautista Agut Viktor Troicki 6–3, 6–4 2017 Grigor Dimitrov David Goffin 7–5, 6–4 2018 Mirza Bašić Marius Copil 7–6(6), 6–7(4), 6–4 2019 Daniil Medvedev Márton Fucsovics 6–4, 6–3 === Nelinpeli === Vuosi Voittajat Loppuotteluvastustajat Tulos 2016 Wesley Koolhof Matwé Middelkoop Philipp Oswald Adil Shamasdin 5–7, 7–6(9), [10–6] 2017 Viktor Troicki Nenad Zimonjić Mihail Jelgin Andrei Kuznetsov 6–4, 6–4 2018 Robin Haase Matwé Middelkoop Nikola Mektić Alexander Peya 5–7, 6–4, [10–4] 2019 Nikola Mektić Jürgen Melzer Hsieh Cheng-peng Christopher Rungkat 6–2, 4–6, [10–2] == Lähteet == * Turnaus ATP World Tourin sivuilla == Aiheesta muualla == * Viralliset kotisivut Luokka:Tennisturnaukset Luokka:Sofian urheilu Luokka:Bulgarian tennis Luokka:ATP World Tour 250
Liity kirkkoon

Liity kirkkoon on verkkopalvelu jonka kautta voi liittyä Suomen evankelis- luterilaiseen kirkkoonLiity kirkkoon -verkkopalvelu. Kirkkoon voi liittyä myös täyttämällä lomakkeen, joka postitetaan seurakuntaan. Kirkkoon liittyvä kastetaan, ja 15 vuotta täyttänyt käy rippikoulun, mikäli näin ei ole jo aiemmin tehty. Alle 18-vuotiaalta liittyjältä tarvitaan huoltajan suostumus.Liity kirkkoon -tietoa Verkkopalveluun tunnistaudutaan henkilökohtaisilla pankkitunnuksilla. ==Lähteet== Luokka:Suomen evankelis- luterilaisen kirkon viestintä Luokka:Suomen evankelis-luterilaisen kirkon hallinto Luokka:Suomalaiset kristilliset verkkosivustot
Tappo (Västanfjärd)

Tappo on kylä Kemiönsaaren kunnan Västanfjärdissä. Tappo on Västanfjärdin pohjoisin kylä. Sen naapurikylät ovat Nivelax, Kobböle ja Smedsböle. Taposta ja sen lähikylistä on löytynyt kivikautisia ja pronssikautisia jäännöksiä. Varmuudella ei osata sanoa, onko alueella ollut vakituista asutusta tuohon aikaan. Nimi on suomalaisperäinen ja tarkoittaa humalatarhaa. Kylässä on 1880-luvulta peräisin oleva vesimylly, joka on museoitu. ==Lähteet== Luokka:Västanfjärdin kylät
Havets röst

Havets Röst on pohjoismaisille ja baltialaisille klassisille laulajille tarkoitettu laulukilpailu, joka järjestetään Maarianhaminassa Ahvenanmaalla. Kilpailun osallistuja saa olla enintään 30-vuotias. Ensimmäinen kilpailu oli vuonna 2017. Vuodesta 2018 alkaen kilpailun järjestää Sångvik rf kahden vuoden välein. Kilpailussa ei haeta voittajaksi vain teknisesti parasta ääntä, vaan laulajaa, joka "tuo yhteen puhtaasta elämästä, ystävyydestä, yhteisöllisyydestä ja kulttuuriarvojen edistämisestä kiinnostuneet taiteessa ja musiikissa". Kilpailun palkinnot on luovuttanut Anders Wiklöf. Seuraava Havets Röst - Voice of the Sea kilpailu Ahvenanmaalla, Alandica-salissa 14.8.2021 Semifinaali klo 11.00, Finaali klo 19.00 == Kilpailun voittajat == === 2017 === # Tuuri Dede, mezzosopraano, Viro # Sigrid Vetleseter Bøe, sopraano, Norja Yleisön suosikki Martin Lissel, baritoni, Ruotsi Juryn erikoispalkinto Alina Koivula, sopraano, Suomi 2018 1\. Sebastian Durán, baritoni, Ruotsi 2\. Marika Hölttä, sopraano, Suomi Yleisön suosikki Tessan- Maria Lehmussaari, Suomi == Tuomaristo == === 2017 === * Kirsi Tiihonen * Gabriel Suovanen * Mikael Fagerholm * Markus Lehtinen * Annika Ollinkari === 2018=== * Katarina Dalayman * Loa Falkman * Markus Lehtinen * Mikael Fagerholm * Annika Ollinkari == Aiheesta muualla == * www.havetsrost.fi Luokka:Laulukilpailut Luokka:Ahvenanmaalainen kulttuuri
Hans-Erik Lindqvist

Hans-Erik Johan Lindqvist (s. 21. heinäkuuta 1954 Närpiö) on Närpiön kaupunginjohtaja. Hans-Erik Lindqvist syntyi maanviljelijä Hugo Lindqvistin ja Saga Bölingin perheeseen. Lindqvist tuli ylioppilaaksi 1974, suoritti maamieskoulun 1976 ja metsätutkinnon Helsingin yliopistossa 1981. Hän oli Vaasan piirimetsälautakunnan palveluksessa 1981–1982, Närpiön metsänhoitoyhdistyksen 1982–1983 ja Vaasan maaseutupiirin 1983–1985. Helsingin yliopiston kurssivastaavana Närpiössä Lindqvist toimi 1985, hankintapäällikkönä Vaasassa 1986–1991, Pohjanmaan metsälautakunnan metsänhoitajana ja johtajana 1991–1996, Rannikon metsäkeskuksen johtajana Espoossa 1996–1997 ja Mittaportti-yhtiön esimiehenä Kaskisissa 1997–1998. Oltuaan Pohjanmaan metsänhoitoyhdistysten toiminnanjohtajana 1998–1999 ja Rannikon metsäkeskuksen viranomaispäällikkönä Vaasassa 2000–2006 hänestä tuli Närpiön kaupunginjohtaja vuonna 2007. Lindqvist on toiminut Närpiössä myös maanviljelijänä vuodesta 1987. == Lähteet == Luokka:Närpiön kunnan- ja kaupunginjohtajat Luokka:Suomen ruotsalaisen kansanpuolueen poliitikot Luokka:Närpiön kaupunginvaltuutetut Luokka: Suomalaiset metsänhoitajat Luokka: Suomalaiset maanviljelijät Luokka:Vuonna 1954 syntyneet Luokka:Elävät henkilöt Luokka:Pohjanmaan aluevaltuutetut
Asine

Asine () voi viitata seuraaviin: * Asine, mykeneläis- ja antiikin aikainen kaupunki Argoliissa * Asine, antiikin aikainen kaupunki Lakoniassa * Asine, antiikin aikainen kaupunki Messeniassa == Lähteet ==
Lesley Manville

Lesley Manville (s. 12. maaliskuuta 1956 Brighton, Englanti, Yhdistynyt kuningaskunta) on englantilainen näyttelijä, joka on tehnyt pitkän uran teatterissa, elokuvissa ja televisiossa. Teatterissa hän on näytellyt muun muassa Royal Shakespeare Companyssä ja Royal Court -teatterissa. Elokuvissa Manville on tehnyt pitkään yhteistyötä ohjaaja Mike Leigh’n, jonka vuoden 2010 Vuosi elämästä teki hänet paremmin tunnetuksi myös valkokankaalla. Hänet on palkittu muun muassa teatterialan Olivier-palkinnolla, ja hän on ollut ehdolla Oscariin ja Baftan televisiopalkintoon. == Nuoruus == Lesley Manville syntyi Brightonissa. Hänen isänsä oli taksikuski ja äitinsä entinen balettitanssija. Lesley oli nuorena lupaava laulaja ja voitti kahdesti Sussexin alle 18-vuotiaiden sopraanomestaruuskilpailun. == Ura == Laulutaitojensa ansiosta Manville pääsi 16-vuotiaana Lontoon Italia Conti Academy of Theatre Arts -oppilaitokseen. Manvillen opettaja Arlene Phillips kysyi häntä liittymään Hot Gossip tanssiseurueeseen. Manville kuitenkin kieltäytyi. Manville sai 1970-luvulla roolin Emmerdale Farm -nimisestä televisiosarjasta, jossa esiintyi 80 jaksossa. Emmardalesta Manville pääsi Royal Shakespeare Company -teatteriseurueeseen. Tuona aikana hän tapasi ensimmäisen kerran elokuvaohjaaja Mike Leigh’n. 1980-luvulla Manvillen tärkeimpiä vaikuttajia olivat Max Stafford-Clark ja Caryl Churchill. He auttoivat häntä pääsemään vakavampiin rooleihin. Manvillen 1980-luvun merkittävimpiä rooleja olivat Royal Court -teatterissa Churchillin Top Girls ja Serious Money ja Andrea Dunbarin Rita, Sue and Bob Too sekä RSC:n Miten haluatte ja Les Liaisons Dangereuses. Elokuvapuolella Manville on ollut Mike Leigh’n vakituinen yhteistyökumppani. Hän on näytellyt muun muassa Leigh’n elokuvissa Suuria toiveita (1988), Salaisuuksia ja valheita (1996), Topsy-Turvy – mullin mallin (1999), Kaikki tai ei mitään (2002), Vera Drake (2004) ja Vuosi elämästä (2010). Vuosi elämästä nosti Manvillen suosiota, ja hän on sen jälkeen saanut useita palkintoehdokkuuksia ja tunnettuja rooleja. Hän on näytellyt muun muassa Hollywood-elokuvassa Maleficent – Pahatar ja palkittu Britannian teatterialan Olivier-palkinnolla näytelmästä Ghosts. Televisiosarjasta River hän oli Baftan televisiopalkintoehdokkaana. Sen jälkeen hän sai pääroolin komediasarjasta Mum ja oli Oscar-ehdokkaana elokuvasta Phantom Thread. == Lähteet == Luokka:Englantilaiset näyttelijät Luokka:Vuonna 1956 syntyneet Luokka:Elävät henkilöt
Timo Louna

Timo Isto Juhani Louna (s. 8. helmikuuta 1965 Lahti) on Keuruun entinen kaupunginjohtaja ja Päijät-Hämeen hyvinvointiyhtymän strategiajohtaja. Timo Louna syntyi Erkki Lounan ja Viena Lounan (o.s. Kaivolainen) perheeseen. Hänen puolisonsa on maatalous- ja metsätieteiden maisteri, agronomi Sari Louna (o.s. Saarimäki). Louna kirjoitti ylioppilaaksi vuonna 1984 ja valmistui maatalous- ja metsätieteiden maisteriksi ja metsänhoitajaksi Helsingin yliopistosta vuonna 1992. Hän oli Kuusamon elinkeinojohtaja 1995–2001. Keuruun kaupunginjohtajaksi Louna valittiin vuonna 2001. Hän irtisanoutui kesällä 2015 ja siirtyi Päijät-Hämeen hyvinvointiyhtymän toimitusjohtajaksi,Keuruun kaupunginjohtaja Timo Louna irtisanoutui. Keskisuomalainen, 3.8.2015. (Viitattu 5.3.2018) mutta irtisanoi itsensä tästä tehtävästä joulukuussa 2016 ja siirtyi hyvinvointiyhtymän strategiajohtajaksi.Timo Louna irtisanoutui - siirtyy strategiajohtajaksi. Seutu4, 19.12.2016. (Viitattu 5.3.2018) == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Keuruun kunnan- ja kaupunginjohtajat Luokka:Vuonna 1965 syntyneet Luokka:Elävät henkilöt
Tii Niemelä

Kerttu Siviä (Tii) Niemelä (20. maaliskuuta 1917 Porvoo – 31. tammikuuta 2018 HelsinkiTii Niemelän muistokirjoitus Helsingin Sanomissa.) oli suomalainen laulaja (sopraano) ja pedagogi. Hän opiskeli laulua Sibelius-Akatemiassa Ingeborg Funtekin ja Lahja Lingon oppilaana 1937–1940 ja 1942–1944 sekä myöhemmin yksityisesti Antti Sovijärven johdolla.Otavan Iso Musiikkitietosanakirja 4, s. 426. Helsinki 1978. ISBN 951-1-04763-9 Sota- aikana Niemelä palveli lottana ja viihdytysjoukoissa. Hän piti menestyksekkään ensikonsertin Helsingissä vuonna 1944 säestäjänään Taneli Kuusisto ja teki sen jälkeen konserttikiertueita paitsi kotimaassa myös Pohjoismaissa, Englannissa ja Yhdysvalloissa. Kiertueilla häntä säesti Pentti Koskimies, jonka kanssa hän oli avioitunut vuonna 1944. Esiintymistä hän jatkoi 1950-luvulle saakka ja toimi laulajanuransa jälkeen laulunopettajana. Niemelää arvostettiin lied- laulajana, ja hänen ohjelmistoonsa sisältyi erityisesti Franz Schubertin ja Yrjö Kilpisen lauluja. Niemelä asui Lallukan taiteilijakodissa. Hän eli satavuotiaaksi, ja hän oli kuollessaan talon vanhin asukas. ==Lähteet== Luokka:Suomalaiset sopraanot Luokka:Suomalaiset musiikkipedagogit Luokka:Yli satavuotiaiksi eläneet suomalaiset Luokka:Vuonna 1917 syntyneet Luokka:Vuonna 2018 kuolleet
Châtel-Guyon

Châtel-Guyon on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee noin 22 kilometriä departementin pääkaupungista Clermont-Ferrandista pohjoiseen. Kunnan nimi kirjoitettiin vuoteen 2007 saakka muodossa Châtelguyon.Insee Châtel-Guyon sijaitsee Auvergnen tulivuorialueen luonnonpuistossa (Parc naturel régional des volcans d'Auvergne). Se on perinteinen kylpyläkaupunki, jossa on useita festivaaleja ja tapahtumia ympäri vuoden houkuttelemassa matkailijoita.Paris-Nice 2018 Tiedosto:Les_thermes_Chatel_Guyon.JPG|Kylpylä Tiedosto:Casino_de_Châtel- Guyon2.jpg|Kasino Tiedosto:Jazz_aux_Sources.JPG|Jazzfestivaalit ==Lähteet== ==Aiheesta muualla== Luokka:Puy-de-Dômen kunnat
Mylai

Mylai (, ) voi viitata seuraaviin: * Mylai, antiikin aikainen kaupunki Sikeliassa eli nykyisellä Sisilian saarella, nykyinen Milazzo * Mylai, antiikin aikainen kaupunki Thessaliassa == Lähteet ==
Heidi Bagstevold

Heidi Bagstevold (s. 10. heinäkuuta 1987) on norjalainen suunnistuksen maailmanmestari. Hän oli voittamassa kultaa Norjalle Sotkamon MM-kilpailuissa 2013 ja hopeaa Invernessin MM-kilpailuissa 2015 Henkilökohtaisesti hän saavutti hopeaa keskimatkalla Strömstadin MM-kilpailuissa 2016. Suunnistuksen maailmancupin osakilpailussa hän on parhaimmillaan ollut toinen. ==Lähteet== * http://runners.worldofo.com/heidiostlidbagstevold.html Luokka:Norjalaiset suunnistajat Luokka:Vuonna 1987 syntyneet Luokka:Elävät henkilöt
Citroën C3 WRC

Citroën C3 WRC on Citroënin ralliauto, joka teki debyyttinsä kauden 2017 avanneessa Monte Carlon MM-rallissa. Ensimmäinen voitto autolla saavutettiin Meksikon rallista Kris Meeken ajamana. == Aiheesta muualla == C3 WRC
Dalfsen

Dalfsen () on kunta Alankomaissa, Overijsselin provinssissa. Kunnan asukasluku on 28 329 (vuonna 2018). ==Asutuskeskukset== Ankum, Dalfsen, Dalfserveld, Dalmsholte, De Marshoek, De Meele, Emmen, Gerner, Hessum, Hoonhorst, Lemelerveld, Lenthe, Leusenerveld, Nieuwleusen, Oudleusen, Oudleusenerveld, Rechteren, Strenkhaar ja Welsum. ==Historia== Ensimmäinen maininta Dalfsenista on vuodelta 1231. Dalsfsen ei koskaan saanut kaupunginoikeuksia läheisin Rechterenin linnan vaikutusvallan vuoksi. Nieuwleusenin kunta liitettiin Dalfseniin vuonna 2001. Luokka:Overijsselin kunnat
Ecuador Open

Ecuador Open on helmikuussa Quitossa, Ecuadorissa järjestettävä tennisturnaus. Turnaus järjestettiin ensimmäisen kerran vuonna 2015. Turnaus kuuluu miesten ATP World Tour 250 -sarjaan. == Tulokset == === Kaksinpeli === Vuosi Voittaja Loppuotteluvastustajat Tulos 2015 Víctor Estrella Burgos Feliciano López 2016 Víctor Estrella Burgos (2) Thomaz Bellucci 4–6, 7–6(7–5), 6–2 2017 Víctor Estrella Burgos (3) Paolo Lorenzi 6–7(2–7), 7–5, 7–6(8–6) 2018 Roberto Carballés Baena Albert Ramos Viñolas 6–3, 4–6, 6–4 === Nelinpeli === Vuosi Voittajat Loppuotteluvastustajat Tulos 2015 Gero Kretschmer Alexander Satschko Victor Estrella Burgos João Souza 7–5, 7–6(7–3) 2016 Pablo Carreño Busta Guillermo Durán Thomaz Bellucci Marcelo Demoliner 7–5, 6–4 2017 James Cerretani Philipp Oswald Julio Peralta Horacio Zeballos 6–3, 2–1, ret. 2018 Nicolás Jarry Hans Podlipnik-Castillo Austin Krajicek Jackson Withrow 7–6(8–6), 6–3 == Lähteet == * Turnaus ATP World Tourin sivuilla == Aiheesta muualla == * Viralliset kotisivut Luokka:Ecuadorin tennis Luokka:ATP World Tour 250
Mirusia Louwerse

Mirusia Louwerse (s. 29. maaliskuuta 1985) on australialainen sopraanoMirusia Louwerse . Andrerieu.com. Viitattu 5.3.2018. . Hän on kotoisin BrisbanestaLifelong Achievers . Ormiston College. Viitattu 5.3.2018.. Taiteilijanimenä hän käyttää etunimeään MirusiaThe Unconventional Pop Star. Video, haastattelijana Paul Cashmere 3.12.2010. Undercover.fm. Viitattu 5.3.2018.. Häntä kutsutaan epätavanomaiseksi poplaulajaksi ja Australian enkeliksi, sillä hänen repertuaariinsa kuuluu sekä klassista musiikkia että operetti-popmusiikkia. ==Levytykset== Vuosi Levytyksen nimi 2006 She Walks in Beauty (Indie-julkaisu) 2007 Songs of Inspiration (ABC Classics) 2008 Waltzing Matilda (Universal Music Australia) #1 ARIA pop charts 2008 Waltzing Matilda – Special New Zealand Edition (Universal Music New Zealand) 2008 Ich tanze mit Dir in den Himmel Hinein (Universal Music Germany) 2008 Passionnément (Universal Music France) 2009 I Lost My Heart in Heidelberg (DVD) (Universal) (vierailevana solistina kapellimestari André Rieun levytyksessä) 2010 Always & Forever (CD) (Universal Music Australia and Universal Music Netherlands) #1 classical charts 2011 Always & Forever (DVD) (Universal Australia) #1 ARIA DVD charts 2012 Home (Indie-julkaisu) 2013 Beautiful That Way (CD & DVD) (Timbre Records) Jakelu Eurooppaan 2014 Beautiful That Way (CD & DVD) (Timbre Records/Universal Australia) 2014 My Favorite Things (CD) (Timbre Records) Jakelu Eurooppaan (sisältää osin englanniksi, osin suomeksi lauletun version tangosta "Tähdet meren yllä") 2015 Wonderful World (DVD) (Universal) (vierailevana solistina kapellimestari André Rieun levytyksessä) 2015 Roman Holiday (CD) (Universal) (vierailevana solistina kapellimestari André Rieun levytyksessä) 2016 This Time Tomorrow (CD & DVD) (Timbre Records/Fanfare Records) #1 ARIA Classical Crossover Charts 2017 From The Heart (CD) (Timbre Records) ==Lähteet== Luokka:Australialaiset laulajat Luokka:Vuonna 1985 syntyneet Luokka:Elävät henkilöt
Sakari Mäkelä

Sakari Mäkelä (s. 1987 Kouvola) on suomalainen valokuvaaja, elokuvaaja ja mediatuottaja. Hänelle myönnettiin vuonna 2017 arvostettu Finnfoto-palkinto merkittävästä vaikutuksesta suomalaisen valokuvauksen kehitykseen ja valokuvauksen arvostuksen lisäämiseen. Hän on toiminut Suomen Kameraseurojen Liiton nuorisovastaavana 2011-2016 ja varapuheenjohtajana 2013-2016. Mäkelä on perustanut Suomen suurimman nuorille valokuvaajille tarkoitetun yhteisön Nuoret valokuvaajat. Mäkelä toteuttaa päätyönään mainoselokuvia, yritysvideoita ja musiikkivideoita media-alan yrityksessään White Cloud Productions. Hän työskenteli aiemmin kuvataiteen tuntiopettajana Järvenpään lukiossa aina vuoteen 2018 asti. Mäkelä on ohjannut lukuisia lyhytelokuvia, joista tunnetuimpia ovat Käpy (2010) ja Niin myötä- kuin vastamäessä (2008). Hänet on palkittu mm. parhaan ohjauksen palkinnolla Makedonian kansainvälisillä elokuvajuhlilla vuonna 2009. Hänen teoksensa ovat lisäksi voittaneet neljä Filmi- ja videokuvaajien liiton harrastelyhytelokuvien suomenmestaruutta sekä kaksi independent-lyhytelokuvien maailmanmestaruuspronssia UNICA-filmifestivaaleilla Puolassa 2009 ja Sveitsissä 2010. Lisäksi hän on julkaissut omakustanteena runokirjan Niin kuin aamu rakastaa kastetta vuonna 2013.Fennica == Lähteet == Luokka:Elävät henkilöt Luokka:Suomalaiset valokuvaajat Luokka:Vuonna 1987 syntyneet
New York Open

New York Open on helmikuussa New Yorkissa, Yhdysvalloissa järjestettävä miesten tennisturnaus. Turnaus järjestettiin ensimmäisen kerran vuonna 2018, jolloin se korvasi aikaisemmin järjestetyn Memphis Openin. Turnaus kuuluu ATP World Tour 250 -sarjaan. == Tulokset == === Kaksinpeli === Vuosi Voittaja Loppuotteluvastustaja Tulos 2018 Kevin Anderson Sam Querrey 4–6, 6–3, 7–6(1) 2019 Reilly Opelka Brayden Schnur 6–1, 6–7(7), 7–6(7) === Nelinpeli === Vuosi Voittajat Loppuotteluvastustajat Tulos 2018 Maks Mirny Philipp Oswald Wesley Koolhof Artem Sitak 6–4, 4–6, [10–6] 2019 Kevin Krawietz Andreas Mies Santiago González Aisam-ul-Haq Qureshi 6–4, 7–5 == Lähteet == * Turnaus ATP World Tourin sivuilla == Aiheesta muualla == * Viralliset kotisivut Luokka:Yhdysvaltain tennisturnaukset Luokka:New Yorkin urheilu Luokka:ATP World Tour 250
Plains (Georgia)

Plains on kaupunki Sumterin piirikunnassa Georgian osavaltiossa Yhdysvalloissa. Sen väkiluku oli vuoden 2020 väestönlaskennassa 573. Kaupunki tunnetaan Yhdysvaltain 39. presidentin Jimmy Carterin kotikaupunkina. == Lähteet == == Aiheesta muualla == Luokka:Georgian osavaltion kaupungit
FKA Twigs

FKA Twigs (oik. Tahliah Debrett Barnett, s. 16. tammikuuta 1988) on englantilainen laulaja, säveltäjä, tuottaja ja tanssija. Hän on toiminut useiden muusikoiden taustatanssijana ja esiintynyt tanssijana muun muassa Taio Cruzin, Plan B:n ja Ed Sheeranin musiikkivideoissa. Hän julkaisi vuonna 2014 esikoisalbuminsa LP1, joka oli ehdolla vuoden 2014 Mercury Prize -palkintogaalassa. Vuonna 2015 julkaistun EP:n M3LL155X jälkeen Barnett jäi tauolle, kunnes vuonna 2019 hän julkaisi toisen studioalbuminsa Magdalenen. Vuonna 2022 allekirjoitettuaan sopimuksen Atlantic Recordsin kanssa Barnett julkaisi mixtapen Caprisongs. Hänen tuotantonsa on saanut laajaa kiitosta ja sitä on kuvailtu "genrerajoja rikkovaksi", ammentaen vaikutteita muun muassa elektronisesta musiikista, trip hopista, R&B;:stä ja avant-gardesta. Twigs esiintyi Suomessa vuoden 2016 Flow Festival -kulttuuritapahtumassa.Tiketti: FKA Twigs saapuu Flow Festivalille (1.6.2016) == Diskografia == Studioalbumit * LP1 (2014) *Magdalene (2019) *EUSEXUA (2024) EP-levyt * EP1 (2012) * EP2 (2013) * M3LL155X (2015) Mixtapet * Caprisongs (2022) == Lähteet == == Aiheesta muualla == Luokka:Englantilaiset laulajat Luokka:Vuonna 1988 syntyneet Luokka:Elävät henkilöt
Voitto Sulander

Voitto Sulander (1. tammikuuta 1928 Helsinki – 14. syyskuuta 2016 Helsinki) oli suomalainen urheilutoimittaja, joka työskenteli 36 vuoden ajan Helsingin Sanomien urheilutoimituksessa. Sulander opiskeli voimistelunopettajaksi, mutta siirtyi heti valmistumisensa jälkeen vuonna 1954 Helsingin Sanomien palvelukseen. Vuodesta 1970 lähtien hän työskenteli lehden urheilutoimituksen uutispäällikkönä aina eläkkeelle jäämiseensä vuoteen 1990 saakka. Sulander seurasi erityisesti jalka- ja jääpalloa. Hän raportoi Helsingin Sanomille seitsemistä jalkapallon MM-kilpailuista vuosina 1958–1986 sekä 16:ista jääpallon MM-kilpailuista 1957–1989. Lisäksi Sulander kirjoitti pikaluistelun maailmanmestaruuskilpailuista 23 kertaa ja seurasi paikan päällä kahdet kesä- ja kahdet talviolympialaiset. Jääpallokirjan toimituskuntaan Sulander kuului vuodet 1981–1994. Hänelle myönnettiin muun muassa Suomen Palloliiton ja Suomen Jääpalloliiton kultaiset ansiomerkit. Omalla urheilu-urallaan Sulander pelasi jalkapalloa ja jääpalloa. Jalkapallossa hänet valittiin vuonna 1954 Helsingin kaupunkijoukkueeseen, joka kohtasi jugoslavialaisen Hajduk Splitin. Jääpallossa Sulander edusti Helsingin Ponnistusta sekä Helsingin Jyryä, jonka riveissä hän saavutti Työväen Urheiluliiton mestaruuskilpailuiden hopeaa vuosina 1950 ja 1951. 1990-luvun alussa Sulander ideoi Stadin Slangi -kulttuuriyhdistyksen Klaus Bremerin kanssa, ja oli myöhemmin perustamassa yhdistystä vuonna 1995. Hän toimi myös Stadin Slangi ry:n ensimmäisenä puheenjohtajana sekä yhdistyksen julkaiseman Tsilari-lehden päätoimittajana vuosina 1995–1996. == Lähteet == Luokka:Suomalaiset urheilutoimittajat Luokka:Suomalaiset päätoimittajat Luokka:Suomalaiset jääpalloilijat Luokka:Suomalaiset jalkapalloilijat Luokka:Vuonna 1928 syntyneet Luokka:Vuonna 2016 kuolleet
Madelaine Petsch

Madelaine Grobbelaar Petsch (s. 18. elokuuta 1994) on yhdysvaltalainen näyttelijä. Hänet tunnetaan parhaiten Cheryl Blossomin roolista jännityssarjassa Riverdale. == Nuoruus == Petsch kasvoi Port Orchardissa, Washingtonissa. Kolmen vuoden iässä hänen intohimonsa tanssimiseen kehittyi, ja hän aloitti tanssikursseja. Kaksi vuotta myöhemmin hän osallistui teatterikursseille. Petschin vanhemmat ovat Etelä-Afrikasta, ja hän vietti ensimmäiset kymmenen vuottaan sekä Etelä-Afrikassa että Washingtonissa. Hän kävi Tacoma School of The Arts koulua ja muutti Los Angelesiin valmistumisensa jälkeen. Petschillä on yksi veli. == Ura == Petsch osallistui kansainväliseen kampanjaan Coca-Colalle vuonna 2014. Helmikuussa 2016 hän alkoi näytellä Cheryl Blossomia The CW:n jännityssarjassa Riverdale. Sarjan kuvaaminen aloitettiin syyskuussa samana vuonna, ja ensiesityksensä se sai seuraavan vuoden tammikuussa. Maaliskuussa 2017 Petsch aloitti näyttelemään elokuvassa Polaroid. Huhtikuussa 2018 Petsch teki yhteistyötä aurinkolasiyhtiö Privé Revauxin kanssa ja julkaisi oman kokoelman aurinkolaseista. Näyttelemisen ulkopuolella Madelainella on YouTube-kanava omalla nimellään, johon hän julkaisee videoita elämästään. Kanavalla on yli viisi miljoonaa tilaajaa. == Yksityiselämä == 14 vuoden iässä hänestä tuli vegaani. Hän on myös osallistunut tiedotuskampanjaan PETAlle. == Filmografia == Elokuvat Elokuvat Elokuvat Elokuvat Vuosi Nimi Rooli Huomioita 2014 The Hive tyttö Elokuva 2015 Instant Mom Mermaid Televisiosarja, jakso ”Gone Batty” 2016 The Curse of Sleeping Beauty Eliza Elokuva 2016 F the Prom Marissa Suoraan videolle julkaistu elokuva 2017–2023 Riverdale Cheryl Blossom Televisiosarja, päärooli 2019 Polaroid Joanne Flame Elokuva 2020 Sightless Ellen Elokuva == Palkinnot ja ehdokkuudet == Vuosi Myöntäjä Kategoria Työ Tulos Lähde 2017 Teen Choice -palkinto Choice Hissy Fit Riverdale Voitto 2018 MTV Movie & TV Awards Scene Stelaer Voitto Teen Choice -palkinto Choice Hissy Fit Voitto 2019 MTV Movie & TV Awards Best Musical Moment Ehdolla Shorty Awards Breakout YouTuber of the Year Itsensä Ehdolla Teen Choice -palkinto Choice Ship (Vanessa Morganin kanssa) Riverdale Ehdolla == Lähteet == Luokka:Yhdysvaltalaiset televisionäyttelijät Luokka:Vuonna 1994 syntyneet Luokka:Elävät henkilöt
Lili Reinhart

Lili Pauline Reinhart (s. 13. syyskuuta 1996 Cleveland, Ohio, Yhdysvallat) on yhdysvaltalainen näyttelijä. Hän on näytellyt muun muassa Betty Cooperin roolissa jännityssarjassa Riverdale. == Nuoruus == Reinhart syntyi Clevelandissa Ohiossa ja vietti lapsuutensa Bay Villagen lähellä. Hän piti jo pienestä pitäen laulamisesta, tanssimisesta ja näyttelemisestä ja pyysi äitiä viemään hänet New Yorkiin koe-esityksiin. Reinhart muutti näyttelemisen merkeissä Los Angelesiin täytettyään 18 vuotta, mutta oli jo vähällä luovuttaa viiden kuukauden töiden etsinnän jälkeen. Reinhart seurusteli vastanäyttelijänsä Cole Sprousen kanssa. Heidän suhdettaan kutsuttiin nimellä Sprousehart. He erosivat vuonna 2020 ja samalla Lili kertoi olevansa biseksuaali. == Ura == Reinhart näytteli televisiosarjassa Kova laki: Erikoisyksikkö ja oli mukana elokuvissa The Good Neighbor, Miss Stevens, Forever’s End, Gibsonburg, The Kings of Summer, Not Waving But Drowning ja Lilith. Aiemmin hän työskenteli Foxin komediasarjassa Surviving Jack. Reinhart aloitti 2016 Betty Cooperin roolissa The CW:n teinidraamasarjassa Riverdale. Samaan aikaan muiden töiden ohella Reinhart näytteli Mélanie Laurentin ohjaamassa elokuvassa Galveston (2018) ja Lorena Scafarian elokuvassa Hustlers. == Filmografia == Elokuvat Elokuvat Elokuvat Vuosi Nimi Rooli 2011 Lilith Lilith Wilson 2012 Not Waving But Drowing Amy 2013 The Kings of Summer Vicki 2013 Gibsonburg Kathy Colander 2013 Forever’s End Lily White 2016 Miss Stevens Margot Jensen 2016 The Good Neighbor Ashley 2018 Galveston Tiffany 2019 Hustlers Annabelle Televisioelokuvat Televisioelokuvat Televisioelokuvat 2015 Cocked Marguerite Paxson Lyhytelokuvat Lyhytelokuvat Lyhytelokuvat 2010 For Today Rachel 2011 The Most Girl Part of You Amy 2013 The First Hope Karen Televisio Televisio Televisio Televisio Vuosi Nimi Rooli Jaksot 2011 Kova laki: Erikoisyksikkö Courtney Lane ”Lost Traveller” 2011 Scientastic! Leah ”Sticks and Stones” 2014 Surviving Jack Heather Blumeyer 6 2017–2023 Riverdale == Palkinnot ja ehdokkuudet == * Breakthrough Performance Award 2013 – Ehdolla * Choice Breakout TV star 2017 – Voitto * Choice TV Ship (mukana Cole Sprouse) 2017 – Voitto * Best Performance by a Younger Actor in a Television Series 2018 – Ehdolla * Choice Drama TV Actress 2018 – Voitto * Choice TV Ship (mukana Cole Sprouse) 2018 – Voitto * Choice Liplock (mukana Cole Sprouse) 2018 – Voitto == Lähteet == Luokka:Yhdysvaltalaiset näyttelijät Luokka:Vuonna 1996 syntyneet Luokka:Elävät henkilöt
Skotlannin Pyhä Margaret

Skotlannin Pyhä Margaret (n. 1045 – 16. marraskuuta 1093) oli Englannin prinsessa ja Skotlannin kuningatar. Hän oli kruunaamattoman anglosaksikuninkaan Edgar Æthelingin sisar, äitinsä puolelta tarun mukaan Unkarin Árpádien sukua. Margaret syntyi (legendan mukaan 10. kesäkuuta 1047) Unkarissa, minne hänen isänsä Edvard Maanpakolainen oli päätynyt, mahdollisesti Kiovasta Unkarin Andreas I:n seurueessa, kun samoin Kiovassa maanpaossa ollut Andreas kutsuttiin takaisin Unkariin. Edvardin kerrotaan avioituneen Unkarissa Agathan (unk. Ágota, toisten lähteiden mukaan Hedvig) kanssa, joka oli kuningas Tapani Pyhän sisar tai tytär, ja heille syntyi kolme lasta, joista Margaret oli vanhin. Edvardin puolison unkarilaisesta taustasta kertovia lähdetietoja pidetään kuitenkin epävarmoina. Vuonna 1057 Edvard palasi perheineen Englantiin. Normannivalloituksen aikaan 1066 Margaret pakeni veljensä kanssa Skotlantiin Malcolm III:n hoviin. Muutaman vuoden kuluttua Margaretista tuli Malcolmin toinen vaimo. Kuningatar Margaret käytti paljon valtaa. Hän vaihdatti hovikielen gaelista anglosaksiksi ja sidotutti hienoihin kansiin uskonnollisia kirjoja, joita Malcolm lukutaidottomana ei voinut lukea. Hän aloitti rakennustyöt Edinburghin linnan kappelissa, jota nykyisin kutsutaan Margaretin kappeliksi. Margaret ja Malcolm saivat kahdeksan lasta. Toisin kuin Malcolmin ensimmäisen liiton lapset, nämä saivat anglosaksiset nimet Edward, Edmund, Ethelred, Edgar, Alexander, David, Edith eli Matilda, ja Mary. Kolmesta pojasta tuli Skotlannin kuninkaita. Malcolm sai surmansa Alnwickin taistelussa englantilaisia vastaan. Margaret kuoli marraskuussa 1093. Hänet julistettiin pyhäksi vuonna 1249. == Lähteet == Luokka:Prinsessat Luokka:Brittiläiset pyhimykset Luokka:Skotlantilaiset henkilöt Luokka:Unkarilaiset pyhimykset Luokka:1040-luvulla syntyneet Luokka:Vuonna 1093 kuolleet
Hernekärsäkkäät

Hernekärsäkkäät (Sitona) on kovakuoriaisten lahkoon kuuluva kärsäkässuku, joita monta toisiaan muistuttavaa lajia. Hernekärsäkkäät ovat väriltään rusehtavia ja niiden kärsä on tylppä ja lyhyt. Ne ovat kooltaan 3,5-4,5 mm. Aikuiset kuoriaiset syövät hernekasvien taimia ja munivat taimien tyvelle, jonka jälkeen munista kuoriutuvat toukat kaivautuvat maahan. Toukat elävät herneen juuristossa vioittaen typpeä sitovia juurinystyröitä ja heikentäen siten kasvin kasvua. Hernekärsäkkäät talvehtivat aikuisina pientareilla ja muissa monivuotisissa heinäkasvustoissa. Hernekärsäkkäiden aiheuttamaa tuhoa voidaan rajoittaa heti kylvön jälkeen laitettavilla harsoilla tai verkoilla. Kemiallisessa torjunnassa tehoaineina voidaan käyttää esimerkiksi esfenvaleraattia, tau-fluvalinaattia ja alfa-sypermetriinia sisältäviä torjunta-aineita. == Lajeja == *Sitona striatellus *Juovahernekärsäkäs (Sitona lineatus) *Sitona inops *Juomuhernekärsäkäs (Sitona suturalis) *Sitona lateralis *Uurrehernekärsäkäs (Sitona sulcifrons) *Pistehernekärsäkäs (Sitona puncticollis) *Keltahernekärsäkäs (Sitona obsoletus) *Sitona longulus *Sukashernekärsäkäs (Sitona lineellus) *Rosohernekärsäkäs (Sitona ambiguus) *Karvahernekärsäkäs (Sitona macularius) *Sitona waterhousei *Hiirakkohernekärsäkäs (Sitona hispidulus) *Mesikkähernekärsäkäs (Sitona cylindricollis) *Mailashernekärsäkäs (Sitona humeralis) == Aiheesta muualla == *Laji.fi: Hernekärsäkkäät (Sitona) *Farmit: Hernekärsäkäs *Ötökkätieto: Hernekärsäkäs (Sitona sp.) *ITIS: Sitona *University of Michigan, Animal Diversity Web (ADW): Sitona *Iowa State University, Bug Guide: Genus Sitona *Pherobase: Semiochemicals of Genus Sitona Luokka:Kärsäkkäät
We Got Love

We Got Love (myös #We Got Love) on australialaisen laulajan Jessica Mauboyn esittämä kappale, jolla hän edusti Australiaa vuoden 2018 Eurovision laulukilpailussa. Kappale sijoittui loppukilpailussa 20. sijalle, ja sai yhteensä 99 pistettä (90 raatiäänestyksessä ja 9 puhelinäänestyksessä). Pelkillä puhelinäänien pisteillä kappale olisi sijoittunut finaalissa viimeiselle sijalle. == Lähteet == Luokka:Australian euroviisuedustuskappaleet Luokka:Vuoden 2018 euroviisuedustuskappaleet
Luurat

Luurat (Grallariidae) on varpuslintuihin kuuluva heimo. Aikaisemmin heimon suvut luettiin kuuluviksi muurien heimoon, mutta molekyylifylogeneettisten tutkimusten perusteella ne on erotettu siitä omaksi heimokseen. Luuriin kuuluu 4 sukua ja 53 lajia. Luuralajeja tavataan Väli- ja Etelä-Amerikasta. Niiden elinympäristöä ovat metsien pohjakerrokset.Luurien ravintoa ovat hyönteiset. ===Luuraset Grallaricula=== * Cumanacoanluuranen Grallaricula cumanensis * Huppuluuranen Grallaricula cucullata * Keltaotsaluuranen Grallaricula ochraceifrons * Kurlaajaluuranen Grallaricula flavirostris * Liuskelakkiluuranen Grallaricula nana * Perunluuranen Grallaricula peruviana * Raitanaamaluuranen Grallaricula lineifrons * Ruosterintaluuranen Grallaricula ferrugineipectus * Suomuluuranen Grallaricula loricata ===Luurat Grallaria=== * Aaltoluura Grallaria squamigera * Cundinamarcanluura Grallaria kaestneri * Harmaalakkiluura Grallaria griseonucha * Isoluura Grallaria gigantea * Inkaluura Grallaria excelsa * Isosuomuluura Grallaria varia * Kastanjahuppuluura Grallaria rufocinerea * Kastanjaluura Grallaria blakei * Kastanjaniskaluura Grallaria nuchalis * Keltarintaluura Grallaria flavotincta * Kettuluura Grallaria erythroleuca * Kupariluura Grallaria przewalskii * Lymyluura Grallaria eludens * Oliiviselkäluura Grallaria haplonota * Páramoluura Grallaria quitensis * Pikkuluura Grallaria rufula * Punaposkiluura Grallaria erythrotis * Ruosteluura Grallaria capitalis * Ruskopääluura Grallaria ruficapilla * Ruskovyöluura Grallaria milleri * Sammalluura Grallaria chthonia * Santamartanluura Grallaria bangsi * Suomuluura Grallaria guatimalensis * Tumbesinluura Grallaria watkinsi * Urraonluura Grallaria fenwickorum * Valkonokkaluura Grallaria carrikeri * Valkoposkiluura Grallaria ridgelyi * Valkorintaluura Grallaria hypoleuca * Valkovatsaluura Grallaria albigula * Viiksiluura Grallaria alleni * Viirukylkiluura Grallaria dignissima * Viirupääluura Grallaria andicolus ===Palloluurat Hylopezus=== * Amazonianpalloluura Hylopezus berlepschi * Isopalloluura Hylopezus macularius * Negrojoenluura Hylopezus paraensis * Panamanpalloluura Hylopezus perspicillatus * Pisamarintaluura Hylopezus ochroleucus * Punaperäluura Hylopezus fulviventris * Rusokorvaluura Hylopezus auricularis * Tapasjoenluura Hylopezus whittakeri * Tiheikköluura Hylopezus dives * Täplärintaluura Hylopezus nattereri ===Rastasluurat Myrmothera=== * Rastasluura Myrmothera campanisona * Valkokurkkuluura Myrmothera simplex ==Lähteet== *
Päivi Hyvönen

Päivi Helena Hyvönen (s. 8. marraskuuta 1961 Joensuu) on aktiiviuransa päättänyt suomalainen yleisurheilija, jonka päälajeja olivat viisiottelu ja korkeushyppy. Hän edusti Joensuun Katajaa ja hänen valmentajanaan toimi Pauli Pakarinen. Kalevan kisoista Hyvönen saavutti pronssia viisiottelusta vuonna 1977 ja korkeushypyn pronssia vuonna 1978. Lisäksi hän voitti sisäratojen SM- kisoista korkeushypyn pronssia vuonna 1979. Ennätyksekseen Hyvönen otteli viisiottelussa pisteet 3655 (1979) ja hyppäsi korkeutta ulkona 179 cm (1978) ja hallissa 173 (1979). Virallisiin kilpailuihin hän ei ole osallistunut vuoden 1979 jälkeen. == Lähteet == Luokka:Suomalaiset yleisurheilun moniottelijat Luokka:Suomalaiset korkeushyppääjät Luokka:Vuonna 1961 syntyneet Luokka:Elävät henkilöt
Irmeli Mäkipää

Pirkko Irmeli Mäkipää (s. 16. joulukuuta 1951 Laukaa) on aktiiviuransa päättänyt suomalainen keihäänheittäjä. Hän edusti Laukaan Urheilijoita ja hänen valmentajanaan toimi Esko Rantamäki. Kalevan kisoista Mäkipää saavutti pronssia keihäänheitosta vuonna 1977. Ennätyksekseen hän heitti 50,72 metriä (1978). Virallisiin kilpailuihin Mäkipää ei ole osallistunut vuoden 1979 jälkeen. == Lähteet == Luokka:Suomalaiset keihäänheittäjät Luokka:Vuonna 1951 syntyneet Luokka:Elävät henkilöt
Arja Lehtinen (kuulantyöntäjä)

Arja Inkeri Lehtinen (o.s. Patja, s. 18. helmikuuta 1952 Punkalaidun) on aktiiviuransa päättänyt suomalainen kuulantyöntäjä. Hän edusti vuoteen 1977 asti Punkalaitumen Kuntoa ja sen jälkeen Heinolan Iskua. Kalevan kisoista Lehtinen saavutti kuulantyönnön hopeaa vuonna 1972 ja pronssia vuosina 1973 ja 1977. Lisäksi hän voitti sisäratojen SM-kisoista kuulantyönnön pronssia vuosina 1972, 1973 ja 1974. Ennätyksikseen Lehtinen työnsi ulkona 13,34 metriä (1973) ja hallissa 13,16 metriä (1974). Virallisiin kilpailuihin hän ei ole osallistunut vuoden 1986 jälkeen. == Lähteet == Luokka:Suomalaiset kuulantyöntäjät Luokka:Vuonna 1952 syntyneet Luokka:Elävät henkilöt